Държавен вестник, бр. 91, 2000 г., стр. 9

Б Р О Й  91
Д Ъ Р Ж А В Е Н   В Е С Т Н И К
С Т Р .  9
(2) Председателят на комисията в тридне-
вен срок от получаване на докладната записка
по ал. 1 с разпореждане продължава срока на
разследването или проучването за срок не по-
дълъг от 30 дни или отказва да продължи срока
за разследване и проучване.
(3) При отказ по ал. 2 докладчикът е длъ-
жен да изготви заключение в срока по чл. 51,
ал. 4 ЗЗК.
Чл. 32. (1) След запознаване на страните със
събраните доказателства по реда на чл. 30 док-
ладчикът изготвя заключение и представя пре-
писката на председателя, като представя спи-
сък на страните и другите заинтересувани лица,
които главният секретар трябва да призове в
откритото заседание на комисията.
(2) В двуседмичен срок председателят нас-
рочва открито заседание на комисията и възла-
га на главния секретар да призове лицата по
списъка на лицата за призоваване.
(3) Лицата по ал. 2 се призовават по реда
на ГПК.
Чл. 33. (1) Заседанията на комисията се ръ-
ководят от председателя на комисията, а в не-
гово отсъствие от определен от него замест-
ник-председател.
(2) Председателят проверява редовността на
призоваването и представителната власт на
лицата, конституирани като страни и заинтере-
сувани лица.
(3) Страните по преписката имат право да
искат отводи по чл. 39 ЗЗК на първото заседа-
ние на комисията. Исканията за отвод трябва
да бъдат мотивирани.
(4) След решаване на предварителните въп-
роси по ал. 2 и 3 председателят запитва страни-
те относно даване ход на преписката.
(5) След вземане на отношение на страните
комисията се произнася с определение за дава-
не ход на преписката.
Чл. 34. (1) Разглеждането на преписката в
заседание започва с доклад на члена на комиси-
ята—докладчик.
(2) На страните по преписката могат да се
задават въпроси по ред, определен от предсе-
дателя.
(3) Когато счете, че обстоятелствата по пре-
писката са изяснени, председателят предоставя
възможност на страните за становища по съб-
раните доказателства.
(4) Когато преписката не е изяснена пълно и
всестранно, комисията с определение връща
преписката за допълнително разследване с кон-
кретни указания, които са задължителни за
докладчика.
(5) След изясняване на спора от фактическа
и правна страна председателят закрива откри-
тото заседание и съобщава деня за произнасяне
на комисията, като присъстващите се считат за
уведомени.
Чл. 35. (1) Откритите заседания на комиси-
ята са публични.
(2) Председателят следи за реда в заседател-
ната зала и може да отстрани всеки, който не
спазва този ред.
(3) По време на заседанието се води прото-
кол, който се подписва от председателя и про-
токолчика.
Чл. 36. (1) Решението на комисията се
подписва от всички членове, участвали в гла-
суването.
(2) Членът на комисията, който не е съг-
ласен с решението, го подписва с мотивира-
но особено мнение. Особеното мнение се мо-
тивира в тридневен срок и се прилага към
решението.
Чл. 37. След постановяване на решението по
чл. 55 докладчикът в двуседмичен срок изготвя
мотивите към решението съобразно изисква-
нията на чл. 57 ЗЗК и го представя на членовете
на комисията за подпис.
Чл. 38. (1) При обжалване на решението по
реда на чл. 43 ЗЗК председателят в тридневен
срок от получаване на жалбата изпраща във
Върховния административен съд цялата препис-
ка, включително и обжалваното решение, и
уведомява жалбоподателя за това.
(2) Когато преписката съдържа и материа-
ли, съставляващи защитена търговска или слу-
жебна тайна на страните, те се изпращат в от-
делна папка с изрично указание за това.
Чл. 39. След влизане в сила на решението
на комисията при условията на чл. 44 ЗЗК
председателят възлага на директора на дирек-
ция “Правно-икономически анализи” негово-
то изпълнение.
Чл. 40. Деловодството обслужва дейността
на комисията.
Чл. 41. (1) В комисията се водят следните
книги:
1. входящ и изходящ регистър;
2. азбучен указател за образуваните преписки;
3. описна книга за образуваните преписки;
4. книга за заседанията на комисията;
5. книга за материалите, съдържащи произ-
водствена и търговска тайна;
6. книга за уведомленията, свързани с дър-
жавни помощи;
7. книга за имуществените санкции и глобите;
8. книга за веществените доказателства;
9. книга за преписките, изпратени на Вър-
ховния административен съд;
10. архивна книга за предаване на приклю-
чилите преписки в архив;
11. библиотечна книга.
(2) Всички книги трябва да бъдат номерира-
ни, подпечатани с печата на комисията и заве-
рени с подписа на председателя на комисията.
Чл. 42. (1) Постъпилите молби, искания и
уведомления се вписват във входящия регистър
в деня на получаването, като върху тях се отбе-
лязват входящият номер и датата.
(2) На получените по пощата книжа се за-
пазва пликът с марките и клеймото.